section_heading: Klupska karijera
paragraph_text: Luka Menalo rođen je u Splitu, a odrastao je u Čapljini gdje je karijeru započeo u mjesnome klubu. U siječnju 2015. privukao je pažnju Širokoga Brijega koji je s njim potpisao petogodišnji ugovor.<ref>NK Široki Brijeg: Profesionalni ugovori za trojicu igrača, faktor.ba, (objavljeno 28. siječnja 2015., pristupljeno 12. kolovoza 2020.) Za Široki Brijeg nastupio je 71 put i upisao 28 pogodaka. U dvije sezone, bio je dvaput proglašen za najboljega mladoga igrača lige.<ref>Održan izbor "Kristalnih 11", Zakarić proglašen najboljim igračem Premijer lige, sportsport.ba, (objavljeno 14. svibnja 2018., pristupljeno 12. kolovoza 2020.) Za Dinamo Zagreb potpisao je 13. veljače 2018. petogodišnji ugovor.<ref>Modri potukli Hajduk: Menalo potpisao za Dinamo, ostaje u Širokom do kraja sezone, goal.com, (objavljeno 14. veljače 2018., pristupljeno 12. kolovoza 2020.) Za zagrebački klub debitirao je 27. srpnja 2018. protiv NK Rudeša. U siječnju 2019., Dinamo ga je poslao na šestomjesečnu posudbu u Slaven Belupo u kojem je skupio 12 nastupa. Ubrzo nakon povratka u klub, Dinamo ga je poslao na novu posudbu, ovoga puta na godinu dana i to Olimpiji iz Ljubljane. Za ljubljanski klub nastupio je u 33 utakmice i postigao 10 pogodaka. Nakon ponovnoga povratka u Dinamo, nastupio je dva puta i postigao tri pogotka. Potom je poslan na novu posudbu, i to u Rijeku.<ref>Riječani dobili pomoć u napadu, Luka Menalo došao na posudbu iz Dinama, novilist.hr, (objavljeno 6. listopada 2020., pristupljeno 6. listopada 2020.)